text: মাহমুদুল ইসলাম চৌধুরী বাংলাদেশের চট্টগ্রাম জেলার রাজনীতিবিদ, চট্টগ্রাম সিটি করপোরেশনের প্রথম মেয়র ও চট্টগ্রাম-১৫ আসনের সাবেক সংসদ সদস্য।
  
  জন্ম 
  মাহমুদুল ইসলাম চৌধুরী ১৯৫০ সালে চট্টগ্রাম জেলার বাঁশখালীতে জন্মগ্রহণ করেন। ১৯৭৩ সালে তিনি চট্টগ্রাম বিশ্ববিদ্যালয় থেকে স্নাতকোত্তর পাশ করেন।
  
  রাজনৈতিক জীবন 
  মাহমুদুল ইসলাম চৌধুরী জাতীয় পার্টির বর্তমান প্রেসিডিয়াম সদস্য। তিনি ১৯৭৪ সালের বাঁশখালী ডিগ্রী কলেজের অবৈতনিক শিক্ষক ছিলেন। ১৯৭৫ সাল থেকে ১৯৭৯ পর্যন্ত তিনি চট্টগ্রাম আদালতের প্রথম শ্রেণীর বিচারক হিসেবে দায়িত্ব পালন করেন। এর আগে তিনি ১৯৬৮ সাল থেকে ১৯৭২ সাল পর্যন্ত বৃহত্তর চট্টগ্রাম ছাত্রলীগের সাংগঠনিক সম্পাদক ছিলেন।
  
  ১৯৭৯ সালের বিএনপিতে যোগদিয়ে দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়ন নিয়ে চট্টগ্রাম-১৫ আসনে থেকে প্রথম সংসদ সদস্য নির্বাচিত হয়েছিলেন। এর পর তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে একই আসন থেকে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন।
  
  তিনি ১৯৮৮-১৯৮৯ সাল পর্যন্ত তৎকালীন চট্টগ্রাম পৌর কর্পোরেশনের প্রথমে প্রশাসক ও চেয়ারম্যান হিসেবে দায়িত্ব পালন করেন। চট্টগ্রাম সিটি কর্পোরেশনের প্রথম মেয়ন হিসেবে তিনি ১৯৮৯-১৯৯০ সাল পর্যন্ত তিনি দায়িত্ব পালন করেন।
  
  ১৯৯৪ সাল থেকে ২০১৩ সাল পর্যন্ত রাজনীতি থেকে তিনি দূরে ছিলেন। ২০১৮ সালের জাতীয় নির্বাচনে তিনি জাতীয় পার্টির মনোনয়ন নিয়ে চট্টগ্রাম-১৬ আসন থেকে অংশ নিয়ে তিনি পরাজিত হয়েছিলেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৫০-এ জন্ম
  বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:চট্টগ্রাম জেলার রাজনীতিবিদ
  বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
  বিষয়শ্রেণী:জাতীয় পার্টির রাজনীতিবিদ
  বিষয়শ্রেণী:দ্বিতীয় জাতীয় সংসদ সদস্য
  বিষয়শ্রেণী:তৃতীয় জাতীয় সংসদ সদস্য
  বিষয়শ্রেণী:চতুর্থ জাতীয় সংসদ সদস্য
  বিষয়শ্রেণী:চট্টগ্রাম সিটি কর্পোরেশনের মেয়র
title: মাহমুদুল ইসলাম চৌধুরী